Missatge: CAMPANYA DE L'OBRA PER A L'ACOLLIDA LINGÜÍSTICA Una de les primeres iniciatives de la Comissió Intercultural de l’Obra, ha estat posar en marxa una campanya de sensibilització ciutadana amb el lema genèric de "Visc(A)Mallorca" i el sublema "parl(EN)català". Els objectius de la campanya són dos. El primer, dirigir-se als que encara no parlen en català per convidar-los a fer-ho i el segon, dirigir-se als catalanoparlants perquè no tractin als nouvinguts com a estrangers i els parlin en català. La campanya ha rebut el suport del Consell de Mallorca i consisteix amb l’edició massiva d’adhesius amb els lemes de la campanya, anuncis a la premsa i a les marquesines de tot Mallorca. tribunamallorca.cat
Emocions: no emotion

Resposta: El Consell de Mallorca destina recursos en direccions oposades Està molt i molt bé la campanya viscamallorca/parlencatalà, una joint venture del Consell de Mallorca i l'Obra -Cultural Balear-. Cinquanta-mil adhesius, valles pel carrer, polisèmia, tot preciós. (De moment, però, sembla que no hi ha el web corresponent, que és el mitjà més ecològic per difondre informació. I al de la campanya anterior, http://www.conselldemallorca.cat/llenguapersentir li manquen les fotos de les persones que s'hi van implicar personalment, de forma que la cosa perd empenta.) Però com que la política lingüística no s'aplica de forma transversal -la de medi ambient tampoc- als diferents departaments, el Consell no té cap problema en donar suport a la campanya del rotatiu Diario de Mallorca per promocionar els productes mallorquins només en espanyol. El Consell, com la resta d'institucions, ha de condicionar els seus ajuts a l'ús exclusiu o preferent de la llengua catalana, en tots els àmbits, no només els més clarament culturals. Si no, la política lingüística fa aigua per totes bandes i es converteix en pura i dura precampanya electoral. I no cola. Jaume Lafont
Emocions: sadness, anticipation, joy, distrust